Prostodonsie is nie ’n term wat algemeen bekend is nie. Dit is egter belangrik om begrip te hê van die term veral as dit by mondgesondheid kom. Tasneem van Rooyen het met kenners oor die onderwerp gaan gesels.
Volgens dr. Vorster neem ’n tandinplantaat die plek van die afwesige tand se wortel in. Dus help dit om negatiewe gevolge van afwesige tande te voorkom.
Wanneer tandheelkundige werk soos kunsgebitte, krone, brûe en volmondse rehabilitasies uitgevoer word, kan een of meer afwesige tande vervang word deur tandheelkundige inplantate. Hierdie word vervaardig uit ’n baie sterk, bio-aanvaarbare materiaal wat tydens ’n chirurgiese prosedure in die kakebeen geplaas.
Na die aanvanklike genesingstydperk waartydens die inplantaat vasgroei in die been, word dit ontbloot en verbind aan ’n koppelstukkie wat die kunsmatige tand vashou en ondersteun.